18)

Følgende afdeling 16 indsættes efter artikel 56c: »Afdeling 16 Støtte, der indgår i finansielle produkter, der støttes af InvestEU-fonden Artikel 56d Anvendelsesområde og fælles betingelser 1. Denne afdeling finder anvendelse på støtte, der indgår i finansielle produkter, der støttes af InvestEU-fonden, og som yder støtte til gennemførelsespartnere, finansielle formidlere og/eller endelige støttemodtagere. 2. Støtten er forenelig med det indre marked efter traktatens artikel 107, stk. 3, og fritaget for anmeldelsespligten i traktatens artikel 108, stk. 3, forudsat at de betingelser, der er fastsat i kapitel I, i denne artikel og enten artikel 56e eller 56f, er opfyldt. 3. Støtten skal opfylde alle gældende betingelser i [InvestEU-fondens] forordning [reference] og InvestEU-investeringsretningslinjerne [reference]. 4. De maksimale tærskler, der er fastsat i artikel 56e og 56f, gælder for den samlede udestående finansiering, i det omfang finansieringen omfatter støtte, der ydes inden for rammerne af et hvilket som helst finansielt produkt, der støttes af InvestEU-fonden. De maksimale tærskler gælder: a) for det enkelte projekt for støtte omfattet af artikel 56e, stk. 2 og 3, artikel 56e, stk. 4, litra a), nr. i), artikel 56e, stk. 5 og 6, artikel 56e, stk. 7, litra a) og b), og artikel 56e, stk. 8 b) for den enkelte støttemodtager for støtte omfattet af artikel 56e, stk. 4, litra a), nr. ii) og iii), artikel 56e, stk. 7, litra d), artikel 56e, stk. 9, og artikel 56f. 5. Der må ikke ydes støtte i form af refinansiering af eller garantier for finansielle formidleres eksisterende porteføljer. Artikel 56e Betingelser for støtte, der indgår i finansielle produkter, der støttes af InvestEU-fonden 1. Støtte til den endelige støttemodtager inden for rammerne af et finansielt produkt, der støttes af InvestEU-fonden, skal a) opfylde betingelserne i et af stykkerne 2 til 9 og, b) såfremt finansieringen ydes i form af lån til den endelige støttemodtager, have en rente, der svarer til mindst basisrenten for den gældende referencerente på tidspunktet for tildelingen af lånet. 2. Støtte til tværeuropæisk infrastruktur til digital konnektivitet skal opfylde følgende betingelser: a) generelle kumulative betingelser: i) projektet skal være et projekt af fælles interesse inden for infrastruktur til digital konnektivitet inden for rammerne af forordning (EU) […]/[…] (CEF2-forordningen) ii) det samlede pålydende finansieringsbeløb, der ydes til en endelig støttemodtager pr. projekt, der støttes af InvestEU-fonden, må ikke overstige 100 mio. EUR iii) støttemodtageren skal yde et finansielt bidrag på mindst 25 % af de støtteberettigede omkostninger med egne midler eller ved fremmedfinansiering i en form, der ikke indebærer offentlig finansiel støtte. Alternativt, såfremt fremmedfinansieringen tilvejebringes via en investeringsplatform, der kombinerer forskellige finansieringskilder, erstattes dette af en betingelse om, at mindst 30 % af denne platform udgøres af private investeringer iv) kun støtteberettigede investeringsomkostninger inden for rammerne af forordning (EU) […]/[…] (CEF2-forordningen) til etablering af infrastrukturen er støtteberettigede v) projektet udvælges i overensstemmelse med forordning (EU) […]/[…] (CEF2-forordningen): i) af en uafhængig finansiel formidler udpeget af Europa-Kommissionen på grundlag af investeringsretningslinjer, der er vedtaget i fællesskab, ii) af Europa-Kommissionen gennem en konkurrencepræget udbudsprocedure på grundlag af klare, gennemsigtige og ikkediskriminerende kriterier eller iii) af uafhængige eksperter udpeget af Europa-Kommissionen vi) projektet skaber konnektivitetsmuligheder, der går videre end kravene i henhold til eksisterende retlige forpligtelser såsom dem, der er fastsat i en frekvenstilladelse vii) projektet sikrer engrosadgang for tredjeparter, inklusive unbundling, på fair, rimelige og ikkediskriminerende vilkår i overensstemmelse med artikel 52, stk. 5 og 6; med henblik på denne artikel kan et projekt tilbyde ækvivalent virtuel unbundling i stedet for fysisk unbundling, hvis den nationale tilsynsmyndighed i en medlemsstat eller Kommissionen anerkender det virtuelle netadgangsprodukt som værende ækvivalent med fysisk unbundling viii) projektet falder ind under en af de projektkategorier, der er anført i litra b), og opfylder de relevante specifikke betingelser b) specifikke betingelser: i) følgende kumulative specifikke betingelser finder anvendelse på investeringer i net, der kan levere symmetrisk download- og uploadhastighed på mindst 1 Gbps: — projektet har til formål at forbinde socioøkonomiske drivkræfter, jf. artikel 8, stk. 3, litra a), i forordning (EU) […]/[…] (CEF2-forordningen), som er offentlige eller private virksomheder, der har fået overdraget at levere tjenesteydelser af almindelig økonomisk interesse inden for uddannelse, sociale ydelser inkl. sundhed, offentlig forvaltning, transport, posttjenester, kultur, jf. traktatens artikel 106, stk. 2, og i overensstemmelse med Kommissionens afgørelse 2012/21/EU eller senere retsakter, som erstatter nævnte afgørelse — projektet er baseret på et konstateret markedssvigt, som er bekræftet ved tilgængelig relevant kortlægning eller, hvis sådan kortlægning ikke findes, ved en offentlig høring — støtteberettigede socioøkonomiske drivkræfter kan kun tilsluttes projektinfrastrukturen, hvis de ikke har adgang til infrastruktur, der allerede eksisterer eller findes troværdige planer for inden for de næste tre år eller inden for den samme tidsramme som den planlagte støtteintervention, og som kan levere symmetrisk download- og uploadhastighed på mindst 200 Mbps eller en downloadhastighed på mindst 500 Mbps — projektet indebærer et kvantespring i den forstand, at den støttede intervention medfører i) en væsentlig ny investering i bredbåndsnettet, og ii) at den støttede infrastruktur bringer væsentlige nye muligheder til markedet hvad angår tilgængeligheden og kapaciteten af bredbåndstjenester, hastighed og konkurrence i forhold til den infrastruktur, der allerede eksisterer eller findes troværdige planer for inden for de næste tre år eller inden for den samme tidsramme som den planlagte støtteintervention. For at et projekt kan anses for at medføre betydelige nye investeringer, skal disse investeringer gå videre end de marginale investeringer, som kun vedrører opgradering af nettets aktive komponenter. Den støtte infrastruktur skal for at dokumentere væsentlige nye muligheder på markedet hvad angår tilgængeligheden og kapaciteten af bredbåndstjenesterne, hastighed og konkurrence i) sikre mindst en fordobling af download- og uploadhastigheden sammenlignet med allerede eksisterende og/eller planlagt infrastruktur og ii) kunne levere symmetrisk download- og uploadhastighed på mindst 1 Gbps — der må ikke ydes støtte til projekter, som omfatter områder, hvor der allerede findes to NGA-/NGN-net eller findes troværdige planer for at opføre disse inden for de næste tre år eller inden for den samme tidsramme som den planlagte støttede intervention, eller som omfatter områder, hvor der allerede findes, eller findes troværdige planer for inden for de næste tre år eller inden for den samme tidsramme som den planlagte støttede intervention, at opføre mindst ét net med meget høj kapacitet, der kan levere symmetrisk download- og uploadhastighed på mindst 1 Gbps ii) følgende kumulative specifikke betingelser gælder for grænseoverskridende investeringer i etableringen af 5G-korridorer langs større transportruter: — projektet sikrer uafbrudt grænseoverskridende dækning i en 5G-korridor langs større transportruter, herunder veje, jernbaner og indre vandveje, som defineret i forordning (EU) […]/[…] (CEF2-forordningen) — projektet omfatter en grænseoverskridende strækning som defineret i forordning (EU) […]/[…] (CEF2-forordningen), der i) involverer mindst to medlemsstater ved at krydse grænsen mellem to eller flere medlemsstater, eller der ii) krydser grænsen mellem mindst en medlemsstat og et land i Det Europæiske Økonomiske Samarbejdsområde — projektet medfører en betydelig ny investering i bredbåndsnettet, der går videre end de marginale investeringer, som kun vedrører opgradering af nettets aktive komponenter — projektet understøtter kun etableringen af nye passive infrastrukturer, hvis de eksisterende passive infrastrukturer ikke kan genanvendes iii) følgende kumulative betingelser finder anvendelse på grænseoverskridende projekter inden for terabit-backbonenet, der forbinder visse databehandlingsanlæg, supercomputeranlæg og datainfrastruktur som defineret nedenfor: — projektet understøtter sammenkobling med ubegrænset punkt-til-punkt-forbindelsesmulighed på mindst 1 Tbps, enten gennem en direkte forbindelse eller ved at etablere de elementer, der er nødvendige for at tilslutte sig et paneuropæisk backbonenet, mellem mindst to databehandlingsanlæg, supercomputeranlæg eller datainfrastrukturer, i) der deltager i fællesforetagendet for europæisk højtydende databehandling, som er oprettet ved Rådets forordning (EU) 2018/1488 (Rådets forordning (EU) 2018/1488 af 28. september 2018 om oprettelse af et fællesforetagende for europæisk højtydende databehandling (ST/10594/2018/INIT, EUT L 252 af 8.10.2018, s. 1), forskningsinfrastrukturer, flagskibsinitiativer inden for forskning og missioner som defineret i forordning (EU) […]/[…] (Horisont Europa-forordningen) og Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (EUT L 206 af 8.8.2009, s. 1), og ii) der er beliggende i mindst to EU-medlemsstater eller i én EU-medlemsstat og et medlem af det europæiske forskningsrum — projektet medfører en betydelig ny investering i bredbåndsnettet, der går videre end de marginale investeringer såsom investeringer, der kun vedrører opgradering af eller udstedelse af licenser til software — projektet gennemføres ved hjælp af køb af kapacitet og/eller udstyr gennem et offentligt indkøb — projektet understøtter kun etableringen af ny passiv infrastruktur, hvis den eksisterende passive infrastruktur ikke kan genanvendes iv) følgende kumulative specifikke betingelser finder anvendelse på grænseoverskridende projekter inden for backbonenet, som forbinder cloud-infrastrukturer: — projektet forbinder cloud-infrastrukturer ejet af socioøkonomiske drivkræfter, jf. artikel 8, stk. 3, litra a), i forordning (EU) […]/[…] (CEF2-forordningen), der er offentlige eller private virksomheder, der har fået overdraget at udføre tjenesteydelser af almindelig økonomisk interesse inden for uddannelse, sociale ydelser inkl. sundhed, offentlig forvaltning, transport, posttjenester, kultur, jf. traktatens artikel 106, stk. 2, og i overensstemmelse med Kommissionens afgørelse 2012/21/EU (*9) eller senere retsakter, som erstatter nævnte afgørelse — projektet består af etableringen af nye grænseoverskridende backbonenet eller i en betydelig opgradering af eksisterende net, der i) involverer mindst to medlemsstater ved at krydse grænsen mellem to eller flere medlemsstater, eller der ii) krydser grænsen mellem mindst én medlemsstat og et land i Det Europæiske Økonomiske Samarbejdsområde — mindst tre enheder blandt de støtteberettigede socioøkonomiske drivkræfter, som projektet omfatter, er aktive i en anden medlemsstat end de øvrige socioøkonomiske drivkræfter — projektet medfører en betydelig ny investering i bredbåndsnettet, der går videre end de marginale investeringer såsom investeringer, der kun vedrører opgradering af eller udstedelse af licenser til software. Projektet skal kunne levere symmetrisk download- og uploadhastighed på mindst multipler af 10 Gbps — projektet understøtter kun etableringen af ny passiv infrastruktur, hvis den eksisterende passive infrastruktur ikke kan genanvendes v) følgende kumulative specifikke betingelser finder anvendelse på investeringer i grænseoverskridende undervandskabler: — projektet omfatter grænseoverskridende strækninger som defineret i forordning (EU) […]/[…] (CEF2-forordningen), der i) involverer mindst to medlemsstater ved at krydse grænsen mellem to eller flere medlemsstater, eller der ii) krydser grænsen mellem mindst én medlemsstat og et land i Det Europæiske Økonomiske Samarbejdsområde. Alternativt drives den støttede infrastruktur udelukkende som et engrosnet og forbedrer konnektiviteten i europæiske regioner i den yderste periferi eller oversøiske territorier, selv inden for blot en enkelt medlemsstat — der må ikke ydes støtte til projekter på ruter, der allerede er understøttet af to eksisterende eller planlagte backboneinfrastrukturer — projektet medfører en betydelig ny investering i bredbåndsnettet gennem etableringen af et nyt undervandskabel eller forbindelsen til et eksisterende undervandskabel ved at imødegå overflødighedsspørgsmål og gå videre end de marginale investeringer. Projektet skal kunne levere symmetrisk download- og uploadhastighed på mindst 1 Gbps — projektet understøtter kun etableringen af ny passiv infrastruktur, hvis den eksisterende passive infrastruktur ikke kan genanvendes 3. Støtte til energiproduktion og energiinfrastruktur skal opfylde følgende betingelser: a) støtten ydes udelukkende til investeringer i energiinfrastruktur til gas og elektricitet, som tredjeparter har adgang til, og som er omfattet af takstregulering og unbundling i overensstemmelse med lovgivningen om det indre marked for energi, for følgende kategorier af projekter: i) hvad angår energilagring, projekter opført på EU-listen over projekter af fælles interesse i bilag VII til Europa-Parlamentets og Rådets forordning (EU) nr. 347/2013 (*9) ii) hvad angår projekter vedrørende anden energiinfrastruktur end lagring: — intelligente net — projekter, der opfylder et af kriterierne i artikel 4, stk. 1, litra c), i forordning (EU) nr. 347/2013 — projekter opført på EU-listen over projekter af fælles interesse i bilag VII til forordning (EU) nr. 347/2013 — projekter i støtteberettigede områder b) investeringsstøtte til energiproduktion fra vedvarende energikilder skal opfylde følgende betingelser: i) støtten ydes udelukkende til nye anlæg, der er udvalgt på et konkurrencepræget, gennemsigtigt, objektivt og ikkediskriminerende grundlag ii) støtten ydes ikke til vandkraftanlæg, der ikke opfylder betingelserne i direktiv 2000/60/EF (*10) iii) der må alene ydes støtte til biobrændstofanlæg, der producerer bæredygtigt biobrændstof, som ikke er baseret på fødevarer c) det samlede pålydende finansieringsbeløb, der ydes til en endelig støttemodtager pr. projekt som omhandlet i litra a), der støttes af InvestEU-fonden, må ikke overstige 150 mio. EUR. Det samlede pålydende finansieringsbeløb, der ydes til en endelig støttemodtager pr. projekt som omhandlet i litra b), der støttes af InvestEU-fonden, må ikke overstige 75 mio. EUR. 4. Støtte til infrastrukturer og aktiviteter vedrørende sociale, uddannelsesmæssige og kulturelle spørgsmål samt naturarv skal opfylde følgende betingelser: a) det samlede pålydende finansieringsbeløb, der ydes til en endelig støttemodtager med støtte fra InvestEU-fonden, må ikke overstige: i) 100 mio. EUR pr. projekt til investeringer i infrastruktur, der anvendes til at levere sociale tjenester, til uddannelse eller til kulturelle formål og aktiviteter som fastsat i artikel 53, stk. 2, inklusive naturarv ii) 30 mio. EUR til aktiviteter vedrørende sociale tjenester og kultur iii) 5 mio. EUR til uddannelse og erhvervsuddannelse b) der må ikke ydes støtte til erhvervsuddannelse, som har til formål at overholde de obligatoriske nationale krav til erhvervsuddannelse. 5. Støtte til transport og transportinfrastruktur skal opfylde følgende betingelser: a) støtte til infrastruktur, bortset fra havne, ydes udelukkende til følgende projekter: i) projekter af fælles interesse som defineret i artikel 3, litra a), i forordning (EU) nr. 1315/2013, bortset fra projekter vedrørende havne- eller lufthavnsinfrastruktur ii) forbindelser til byknudepunkter i det transeuropæiske transportnet iii) rullende materiel, der udelukkende er beregnet til jernbanetransport, som ikke er omfattet af en kontrakt om offentlig trafikbetjening, jf. forordning (EF) nr. 1370/2007 (*11), forudsat at støttemodtageren er en nytilkommen virksomhed iv) bytransport v) infrastruktur til alternative brændstoffer eller infrastruktur til mobilitet uden eller med lave emissioner b) støtte til havneinfrastrukturprojekter skal opfylde følgende betingelser: i) støtte må udelukkende ydes til investeringer i adgangsinfrastruktur og havneinfrastruktur, der stilles til rådighed for interesserede brugere på lige og ikkediskriminerende vilkår og på markedsvilkår ii) enhver koncession på eller anden form for overdragelse til tredjemand af anlæg, opgradering, drift eller leje af havneinfrastruktur, hvortil der er ydet støtte, skal tildeles på et konkurrencepræget, gennemsigtigt, ikkediskriminerende og ubetinget grundlag iii) der må ikke ydes støtte til investeringer i havnesuprastrukturer c) det samlede pålydende finansieringsbeløb, der ydes i henhold til litra a) eller b) til en endelig støttemodtager pr. projekt, der støttes af InvestEU-fonden, må ikke overstige 150 mio. EUR. 6. Støtte til andre former for infrastruktur skal opfylde følgende betingelser: a) støtte ydes udelukkende til følgende projekter: i) investeringer i vandforsynings- og spildevandsinfrastruktur til fordel for offentligheden ii) investeringer inden for genanvendelse af affald og forberedelse med henblik på genbrug, jf. artikel 47, stk. 1 til 6, i denne forordning, i det omfang de vedrører håndtering af affald genereret af andre virksomheder iii) investeringer i forskningsinfrastruktur iv) investeringer i etablering eller opgradering af innovationsklyngefaciliteter b) det samlede pålydende finansieringsbeløb, der ydes til en endelig støttemodtager pr. projekt, der støttes af InvestEU-fonden, må ikke overstige 100 mio. EUR. 7. Støtte til miljøbeskyttelse, herunder klimabeskyttelse, skal opfylde følgende betingelser: a) støtte ydes udelukkende til følgende projekter: i) investeringer, der sætter virksomhederne i stand til at afværge eller forebygge skader på det fysiske miljø (herunder klimaændringer) eller naturressourcerne ved støttemodtagers egne aktiviteter, forudsat at investeringen går videre end EU-standarderne for miljøbeskyttelse eller øger niveauet af miljøbeskyttelse i fraværet af EU-standarder eller udgør en tidlig tilpasning til kommende EU-standarder for miljøbeskyttelse ii) foranstaltninger, der forbedrer en virksomheds energieffektivitet, forudsat at disse forbedringer ikke iværksættes for at sikre, at virksomheden opfylder allerede vedtagne EU-standarder, selv om disse endnu ikke er trådt i kraft iii) rensning af forurenede grunde, forudsat at der ikke er identificeret en juridisk eller fysisk person, der er ansvarlig for miljøskaden efter den gældende lov, jf. princippet om forureneren betaler som nævnt i artikel 45, stk. 3 iv) miljøundersøgelser v) styrkelse og genopretning af biodiversitet og økosystemer, forudsat at denne aktivitet bidrager til beskyttelse, bevarelse eller genoprettelse af biodiversiteten og til at opnå en god tilstand i et økosystem eller til at beskytte økosystemer, der allerede er i god stand b) for så vidt som støtteforanstaltningen vedrører foranstaltninger til forbedring af energieffektiviteten i beboelsesejendomme og bygninger, der anvendes til udførelse af aktiviteter i forbindelse med sociale tjenester, kan der også ydes støtte til foranstaltninger, der forbedrer energieffektiviteten i beboelsesejendommen og samtidigt integrerer anlæg til produktion af vedvarende energi på stedet i den pågældende beboelsesejendom, på følgende betingelser: i) det integrerede anlæg til produktion af vedvarende energi på stedet vedrører produktion af elektricitet og/eller varme; det kan kombineres med oplagringsudstyr ii) anlægget til produktion af vedvarende energi på stedet har et output, der ikke overstiger beboernes samlede forbrug med mere end 20 % iii) anlægget til produktion af vedvarende energi har en kapacitet på højst 500 kW iv) den endelige støttemodtager kan enten være bygningens ejer eller en lejer c) det samlede pålydende finansieringsbeløb, der ydes til en endelig støttemodtager pr. projekt som omhandlet i litra a) og b), der støttes af InvestEU-fonden, må ikke overstige 50 mio. EUR d) støtte til foranstaltninger til forbedring af bygningers energieffektivitet kan også vedrøre formidling af kontrakter om energimæssig ydeevne på følgende betingelser: i) det samlede pålydende finansieringsbeløb, der ydes for hver endelig støttemodtager med støtte fra InvestEU-fonden, overstiger ikke 30 mio. EUR ii) støtte ydet i form af lån eller garantier iii) støtte ydet til SMV'er eller små midcapselskaber iv) støtte ydet kun til kontrakter om energimæssig ydeevne som defineret i artikel 2, nr. 27), i direktiv 2012/27/EU om energieffektivitet (*12). 8. Støtte til forskning, udvikling, innovation og digitalisering skal opfylde følgende betingelser: a) støtten må ydes til: i) grundforskning ii) industriel forskning iii) eksperimentel udvikling iv) proces- eller organisationsinnovation for SMV'er v) innovationsrådgivning og til innovationssupportydelser til SMV'er vi) digitalisering af SMV'er b) for projekter, der er omfattet af litra a), nr. i), ii) og iii), må det samlede pålydende finansieringsbeløb, der ydes til en endelig støttemodtager pr. projekt, der støttes af InvestEU-fonden, ikke overstige 75 mio. EUR. For projekter, der er omfattet af litra a), nr. iv), v) og vi), må det samlede pålydende finansieringsbeløb, der ydes til en endelig støttemodtager pr. projekt, der støttes af InvestEU-fonden, ikke overstige [30] mio. EUR. 9. SMV'er og små midcapselskaber kan, foruden de forenelighedsbetingelser, der er fastsat i denne artikels stk. 2 til 8, også modtage støtte i form af finansiering, der støttes af InvestEU-fonden, forudsat at: a) det samlede pålydende finansieringsbeløb, der ydes for hver endelig støttemodtager med støtte fra InvestEU-fonden, ikke overstiger 15 mio. EUR og ydes til: i) mikrovirksomheder ii) SMV'er, der endnu ikke har været aktive på noget marked eller har været aktive i mindre end syv år efter deres første kommercielle salg iii) SMV'er, der træder ind på et nyt produktmarked eller geografisk marked, hvor initialinvesteringen i et nyt produktmarked eller et nyt geografisk marked skal være højere end 50 % af den gennemsnitlige årsomsætning i de foregående 5 år iv) innovative virksomheder v) SMV'er og små midcapselskaber, der udfører deres hovedaktivitet i støtteberettigede områder, forudsat at finansieringen ikke anvendes til flytning af aktiviteter som defineret i artikel 2, nr. 61a), eller b) det samlede pålydende finansieringsbeløb, der ydes for hver endelig støttemodtager med støtte fra InvestEU-fonden, ikke overstiger 2 mio. EUR. Artikel 56f Betingelser for støtte, der indgår i kommercielle finansielle produkter, der støttes af InvestEU-fonden 1. Finansiering til de endelige støttemodtagere ydes af kommercielle finansielle formidlere, som udvælges på en åben, gennemsigtig og ikkediskriminerende måde på grundlag af objektive kriterier. 2. Den kommercielle finansielle formidler, som yder finansiering til den endelige støttemodtager, skal som minimum bevare en risikoeksponering på 20 % for hver finansieringstransaktion. 3. Det samlede pålydende finansieringsbeløb, der ydes af den finansielle formidler til en endelig støttemodtager, må ikke overstige 7,5 mio. EUR. (*9) Europa-Parlamentets og Rådets forordning (EU) nr. 347/2013 af 17. april 2013 om retningslinjer for den transeuropæiske energiinfrastruktur og om ophævelse af beslutning nr. 1364/2006/EF og ændring af forordning (EF) nr. 713/2009, (EF) nr. 714/2009 og (EF) nr. 715/2009 (EUT L 115 af 25.4.2013, s. 39)." (*9) Europa-Parlamentets og Rådets forordning (EU) nr. 347/2013 af 17. april 2013 om retningslinjer for den transeuropæiske energiinfrastruktur og om ophævelse af beslutning nr. 1364/2006/EF og ændring af forordning (EF) nr. 713/2009, (EF) nr. 714/2009 og (EF) nr. 715/2009 (EUT L 115 af 25.4.2013, s. 39)." (*10) Europa-Parlamentets og Rådets direktiv 2000/60/EF om fastlæggelse af en ramme for Fællesskabets vandpolitiske foranstaltninger (EUT L […],[…],s.[…]." (*11) Europa-Parlamentets og Rådets forordning (EF) nr. 1370/2007 af 23. oktober 2007 om offentlig personbefordring med jernbane og ad vej og om ophævelse af Rådets forordning (EØF) nr. 1191/69 og (EØF) nr. 1107/70 (EUT L 315 af 3.12.2007, s. 1)." (*12) Europa-Parlamentets og Rådets direktiv 2012/27/EU af 25. oktober 2012 om energieffektivitet, om ændring af direktiv 2009/125/EF og 2010/30/EU samt om ophævelse af direktiv 2004/8/EF og 2006/32/EF (EUT L 315 af 14.11.2012, s. 1).«"